เงินบาทเปิดตลาด 30.67/69
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.67/69 ปรับตัวอ่อนค่าตามภูมิภาค
18 ต.ค. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.67/69 ปรับตัวอ่อนค่าตามภูมิภาค
นักบริหารเงิน จากธนาคาร ซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.67/69 บาท/ดอลลาร์ ปรับตัวอ่อนค่าจากเย็นวานนี้ที่ระดับ 30.56/58 บาท/ดอลลาร์ โดยเคลื่อนไหวในทิศทางเดียวกันกับค่าเงินในภูมิภาค
"(เงินบาท)ปรับตัวอ่อนค่าตามภูมิภาค แนวโน้มวันนี้น่าจะอ่อนค่าต่อเนื่อง" นักบริหารเงิน กล่าว
ตลาดยังคงจับตาดูแนวทางการแก้ไขปัญหาวิกฤติหนี้ของยูโรโซนที่ยังไม่มีความชัดเจน และทิศทางการลงทุนในตลาดหุ้น ซึ่งดัชนีน่าจะปรับตัวลดลงตามตลาดต่างประเทศ
สำหรับความเคลื่อนไหวของค่าเงินสกุลหลักต่างประเทศ เงินยูโรอยู่ที่ระดับ 1.3778/3780 ดอลลาร์/ยูโร ปรับตัวอ่อนค่าจากระดับ 1.3840/3843 ดอลลาร์/ยูโร ส่วนเงินเยนอยู่ที่ระดับ 76.81/86 เยน/ดอลลาร์ ปรับตัวแข็งค่าจากระดับ 77.29/32 เยน/ดอลลาร์ 
นักบริหารเงิน คาดว่า วันนี้เงินบาทจะเคลื่อนไหวในกรอบระหว่าง 30.65-30.75 บาท/ดอลลาร์